เวลาที่เรานึกอยากทานข้าวห่อไข่ขึ้นมา ร้านที่นึกได้อันดับต้นๆ  จะมีร้านนี้เข้ามาแน่นอนนะ กับร้าน “Omu” (โอมุ) ซึ่งเค้าเลื่องชื่อเรื่องข้าวห่อไข่แบบฉบับจากประเทศญี่ปุ่นค่ะ สำหรับสาขานี้ที่ Park Lane เอกมัยค่ะ หากจะมาทาง BTS ก็ลงสถานีเอกมัยและก็เดินมาประมาณนิดหน่อยค่ะ หรือจะขับรถมาก็มีที่จอดรถไว้บริการสะดวกสบายค่ะ

ส่วนบรรยากาศร้านนี้ตกแต่งออกแนวเก๋ๆ หน่อย เน้นโทนสีอ่อนๆ อย่างสีขาวและสีไม้ ดูเย็นสบายตา ร้านดูโปร่งไม่อึดอัดดีเราว่านะ และมีโต๊ะที่อยู่ติดริมกระจกสามารถมองวิวด้านนอกได้อีกด้วย ชอบตรงนี้ค่ะ
สำหรับเมนูแนะนำวันนี้ “ข้าวห่อไข่ลาวา กับไก่ย่างราดซอสมะเขือเทศ” เสริฟมาจานใหญ่มาก กินคนเดียวแทบไม่หมดเลยทีเดียวค่ะ ซึ่งหน้าตาน่าทานมากๆ พูดเลย รสชาติไข่ลาวาที่ราดด้วยน้ำซอสสูตรของทางร้าน มันเข้มข้น และกลมกล่อมมากๆ ค่ะ บวกด้วยไก่ย่างก็แก้เลี่ยนได้ดีพอควรค่ะ สรุป!!ร้านนี้เค้าเด็ดจริงนะเรื่องข้าวห่อไข่ หากใครเลิฟเมนูนี้ไม่ควรพลาดนะคะกับร้าน “โอมุ” สำหรับสาขานี้เค้าเปิดบริการทุกวันตั้งแต่  11.00-22.00 น.จ้า